stanford-oval/wikipedia huggingface dataset:
Leszek Kołakowski

Leszek Kołakowski 80-vuotispäivänään
Leszek Kołakowski (23. lokakuuta 1927 – 17. heinäkuuta 2009) oli puolalainen filosofi ja aatehistorioitsija. Hän tuli tunnetuksi marxismin kriittisellä analyysillään ja lukuisilla aihetta käsittelevillä julkaisuillaan, joiden joukossa on kolmiosainen kirjasarja Główne nurty marksizmu.
Kołakowski oli yksi vuoden 1983 Erasmus-palkinnon saajista.
Kołakowski opiskeli toisen maailmansodan jälkeen filosofiaa Łódźin yliopistosta ja sai vuonna 1953 tohtorinarvon Varsovan yliopistosta väitöskirjallaan Baruch Spinozasta. Myöhemmin hän toimi professorina muun muassa Varsovan ja Oxfordin yliopistoissa.
Erasmus-palkinnon lisäksi Kołakowskille myönnettiin myöhempinä vuosina esimerkiksi Kluge-palkinto vuonna 2003 ja Jerusalem-palkinto vuonna 2007.
Lauri Akselinpoika Tott

Lauri Akselinpoika Tott (ruots. Laurens Axelsson Tott; 1417 – 3. toukokuuta 1483 Raasepori) oli tanskalais-ruotsalainen aatelinen ja valtaneuvos, joka toimi Raaseporin ja Viipurin linnojen käskynhaltijana.
Tottin aatelissukuun kuuluneen Lauri Akselinpoika Tottin isä oli tanskalainen valtaneuvos Axel Pedersen Tott ja äiti tämän toinen puoliso Ingeborg Ivarsdotter. Hänen veljiään olivat muun muassa valtaneuvokset Eerik ja Ivar Tott. Yhteensä veljeksiä oli yhdeksän, joilla kaikilla oli sekä Tanskan että Ruotsin kansalaisuus. Hänen ensimmäiset läänityksensä olivat Tanskassa Sjellannin saarella, josta Lauri Akselinpoika muutti Ruotsiin vuosien 1466–1467 aikana, kun kuningas Kristian I takavarikoi veljesten omistukset. Vuonna 1467 hän sai haltuunsa veljensä Eerikin ostaman Årstan linnan Södermanlandissa ja vuotta myöhemmin Lauri Akselinpojasta tuli Raaseporin linnan käskynhaltija. Eerikin kuoltua 1481, hänestä tuli myös Viipurin linnan käskynhaltija.
Lauri Akselinpoika Tott menetti puolisonsa Katariina Jönsintytär Viffertin ja poikansa vuonna 1468 tapahtuneessa Hanneke Wromen haaksirikossa Raaseporin Jussarön saaren edustalla. Lyypekistä Tallinnaan matkalla ollut hansaliiton alus oli poikennut Tukholman Arholmassa, josta Katariina ja pariskunnan poika nousivat laivaan tarkoituksenaan jäädä pois Raaseporissa. Valmisteilla ollut Karjaan kirkko omistettiin myöhemmin hänen vaimonsa kunniaksi Pyhän Katariinan mukaan. Myöhemmin Lauri Akselinpoika sai kaksi tytärtä Katarina Eerikintytär Nipertzin (k. 1487) kanssa. Raaseporissa kuollut Lauri Akselinpoika Tott haudattiin Kronobäckin luostarin hautausmaalle Smoolantiin.
Aiheesta muualla

Seppo Suvanto: / Tott, Laurens Axelinpoika (K 1483) Kansallisbiografia-verkkojulkaisu (maksullinen).  1.11.2000. Helsinki:  Suomalaisen Kirjallisuuden Seura.
LPC (ohjelmointikieli)

LPC on olio-perustainen ohjelmointikieli, joka on johdettu C-kielestä. Kielen kehitti ruotsalainen Lars Pensjö helpottaakseen LPMudien peliympäristöjen rakentamista. LPC:stä on puolestaan kehitetty Pike-ohjelmointikieli, jota käytetään monissa Internet-palvelimissa, multimediasovelluksissa ja erilaisissa ylläpitotehtävissä. Lyhenne LPC tulee sanoista "Lars Pensjö C".
Java-ohjelmointikielen tavoin LPC:ssä melkein kaikki ovat olioita, mutta toisin kuin Javassa LPC:ssä ei ole ollenkaan luokkarakennetta. Sen sijaan LPC:n oliot ovat "herraolioita". Näitä voidaan käsitellä lähes kuin Javan luokkia.
Aiheesta muualla

LPC:n perusteet, vuodelta 1993 (englanniksi)
Laugh Now, Cry Later

| Laugh Now, Cry Later Ice Cube |
| --- | --- | --- |

Studioalbumin tiedot
 Äänitetty : 2005–2006
 Julkaistu: 6. kesäkuuta 2006
 Tuottaja(t): Lil Jon, Scott Storch, DJ Green Lantern, Emile, Bud'da, Lay, law & D-Mac, Teak & Dre, Sean CLV, Sketch, Swizz Beatz
 Tyylilaji: West Coast hip hop gangsta rap
 Kesto: 64.51
 Levy-yhtiö: Lench Mob
Listasijoitukset
  4.
Ice Cuben muut julkaisut
| Greatest Hits 2001 | Laugh Now, Cry Later 2006 | In the Movies 2007 |
Singlet albumilta Laugh Now, Cry Later
 ”Why We Thugs” Julkaistu: 13. huhtikuuta 2006  ”Go to Church” Julkaistu: 1. kesäkuuta 2006
Laugh Now, Cry Later on rap-artisti Ice Cuben seitsemäs studioalbumi, joka julkaistiin 6. kesäkuuta 2006. Albumi oli Ice Cuben ensimmäinen sooloalbumi kuuteen vuoteen. Albumi myi avausviikollaan 144,000 kappaletta ja myi lopulta kultaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Definition of a West Coast G (Intro) |  | 0.14 |  |  |  |  |  |  |
| 2. | Why We Thugs | Scott Storch | 3.45 |  |  |  |  |  |  |
| 3. | Smoke Some Weed | Bud’da | 3.46 |  |  |  |  |  |  |
| 4. | Dimes & Nicks (A Call From Mike Epps) |  | 1.06 |  |  |  |  |  |  |
| 5. | Child Support | Hallway Productionz | 4.01 |  |  |  |  |  |  |
| 6. | 2 Decades Ago (Insert) |  | 0.14 |  |  |  |  |  |  |
| 7. | Doin’ What It ’Posed 2Do | Emile | 4.07 |  |  |  |  |  |  |
| 8. | Laugh Now, Cry Later | Sean C | 3.36 |  |  |  |  |  |  |
| 9. | Stop Snitchin’ | Swizz Beatz | 3.15 |  |  |  |  |  |  |
| 10. | Go to Church (feat. Snoop Dogg & Lil Jon)  | Lil Jon | 4.00 |  |  |  |  |  |  |
| 11. | The Nigga Trap | DJ Green Lantern | 3.48 |  |  |  |  |  |  |
| 12. | A History of Violence |  | 1.09 |  |  |  |  |  |  |
| 13. | Growin’ | Laylaw & D-Mac | 3.53 |  |  |  |  |  |  |
| 14. | Click, Clack, Get Back! | Emile | 3.09 |  |  |  |  |  |  |
| 15. | The Game Lord | Hallway Productionz | 4.09 |  |  |  |  |  |  |
| 16. | Chrome & Paint (feat. WC)  | Bud’da | 3.27 |  |  |  |  |  |  |
| 17. | Steal the Show | Scott Storch | 4.12 |  |  |  |  |  |  |
| 18. | You Gotta Lotta That (feat. Snoop Dogg)  | Lil Jon | 4.06 |  |  |  |  |  |  |
| 19. | Spittin’ Pollaseeds (feat. WC & Kokane)  | Laylaw & D-Mac | 5.04 |  |  |  |  |  |  |
| 20. | Holla @ Cha Boy | Lil Jon | 3.30 |  |  |  |  |  |  |
|  |  |  | 64.51 |  |  |  |  |  |  |
Arvostelut

About.com:
Allmusic:
Rolling Stone:
Listasijoitukset

| Lista | Sijoitus |
| --- | --- |
Billboard 200: #4
Top R&B/Hip-Hop Albums: #2
Top Rap Albums: #2
UK R&B Albums Chart: #11
UK Albums Chart: #152
Lepinkäismonarkki

| Lepinkäismonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Lepinkäismonarkit Clytorhynchus
Laji::  vitiensis
Kaksiosainen nimi
 Clytorhynchus vitiensis  (Hartlaub, 1866) 
Katso myös
   Lepinkäismonarkki Wikispeciesissä   Lepinkäismonarkki Commonsissa 
Infobox OKNimi-testi OKIUCN-testi OK: 
Lepinkäismonarkki (Clytorhynchus vitiensis) on monarkkien heimoon kuuluva varpuslintu.
Levinneisyys

Lepinkäismonarkkia tavataan Amerikan Samoassa, Fidžissä ja Tongassa. Lajin yleisyys vaihtelee levinneisyysalueen eri osissa, ja lajia on kuvattu harvinaisesta yleiseksi. Se on luokiteltu elinvoimaiseksi.
Lara Arruabarrena

| Lara Arruabarrena |
| --- | --- |

Henkilötiedot
Syntynyt: 20. maaliskuuta 1992 (ikä 32)
Kansalaisuus:   Espanja
Tennispelaaja
Pituus:  166 cm
Paino:  58 kg
Kätisyys:  oikea
Palkintorahat:  3 362 484 USD
Kaksinpeli
Paras sijoitus:  52. (3.7.2017)
Turnausvoittoja:  2
Voitot/tappiot:  364–291
Grand Slam -turnauksissa
Australian avoimet:  2. kierros (2015, 2016, 2018)
Ranskan avoimet:  2. kierros (2018)
Wimbledon:  2. kierros (2015, 2016, 2018)
Yhdysvaltain avoimet:  2. kierros (2012, 2018)
Nelinpeli
Paras sijoitus:  28. (22.2.2016)
Turnausvoittoja:  7
Voitot/tappiot:  210–168
Aiheesta muualla
ITF
WTA
Lara Arruabarrena Vecino (s. 20. maaliskuuta 1992 San Sebastián) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 52 heinäkuussa 2017 ja nelinpelissä sijalla 28 helmikuussa 2016. Hän on voittanut urallaan kaksi WTA-turnasta kaksinpelissä ja seitsemän nelinpelissä.
Tennisura

Helmikuussa 2012 Arruabarrena voitti Bogotássa pelatun WTA-turnauksen. Turnauksen loppuottelussa hän päihitti Aleksandra Panovan. Arruabarrena lähti turnaukseen maailmanlistan sijalta 174, eikä hän kuulunut turnauksen voittajasuosikeihin. Ranskan avoimissa Arruabarrena hävisi ensimmäisellä kierroksella Ana Ivanovićille. Yhdysvaltain avoimissa hän pääsi toiselle kierrokselle voitettuaan Shahar Pe'erin.
Aiheesta muualla

Lara Arruabarrena WTA:n sivuilla (englanniksi)
Lara Arruabarrena ITF:n sivuilla (englanniksi)
Leipälapio

Leipä laitetaan uuniin leipälapiolla.
Leipälapio on leivonnassa käytettävä pitkävartinen, lapiota tai lastaa muistuttava työkalu, jolla voi asettaa leivottavan tuotteen, esim. leivän tai pizzan uuniin ja sieltä pois. Tällöin leipoja voi paremmin välttää uunista hohkaavaa kuumuutta ja toisaalta yltää helpommin uunin syvimpäänkin alueeseen. Leipälapiot ovat yleensä puisia ja niitä on eri kokoisia.
Leitner

Leitner  on muun muassa seuraavien henkilöiden sukunimi:
Christian Leitner (s. 1964), itävaltalainen alppihiihtovalmentaja
Ernst Leitner (1912–?), itävaltalainen aitajuoksija ja moniottelija
Ferdinand Leitner (1912–1996), saksalainen kapellimestari
Ludwig Leitner (1940–2013), saksalainen alppihiihtäjä
Michaela Gerg-Leitner (s. 1965), saksalainen alppihiihtäjä
Moritz Leitner (s. 1992), saksalainen jalkapalloilija
Patric Leitner (s. 1977), saksalainen ohjaskelkkailija ja olympiavoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Leszek Blanik

| Mitalit | Mitalit | Mitalit |  |
| --- | --- | --- | --- |
|  Leszek Blanik vuonna 2008. |  Leszek Blanik vuonna 2008. |  Leszek Blanik vuonna 2008. |  |
Maa:   Puola
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | hyppy |  |
|  Pronssia | Sydney 2000 | hyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 2007 | hyppy |  |
|  Hopeaa | Debrecen 2002 | hyppy |  |
|  Hopeaa | Melbourne 2005 | hyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Lausanne 2008 | hyppy |  |
|  Hopeaa | Pietari 1998 | hyppy |  |
|  Pronssia | Ljubljana 2004 | hyppy |  |
Leszek Robert Blanik (s. 1. maaliskuuta 1977 Wodzisław Śląski) on puolalainen telinevoimistelija. Blanik on keskittynyt lähes yksinomaan hyppyyn, missä hän on kilpaillut kansainvälisellä tasolla yli kymmenen vuoden ajan ja voittanut olympiakultaa sekä maailman- ja euroopanmestaruuden.
Blanik on saavuttanut lukuisia arvokisamitaleita hypystä. Ensimmäisen mitalinsa, väriltään hopeisen, hän saavutti 1998 EM-kisoista Pietarista. EM-kisoista hän on lisäksi saavuttanut pronssia 2004 Ljubljanasta. 2002 Patraksessa hän oli viides ja 2007 Amsterdamissa kuudes. Ensimmäisissä olympiakisoissaan Sydneyssä 2000 Blanik saavutti pronssia, mutta Ateenan kisoihin neljä vuotta myöhemmin hän ei selviytynyt. Vuoden 2007 kultamitalinsa lisäksi Blanik on saavuttanut MM-kisoista kaksi hopeamitalia. 2002 Debrecenissä hypyn loppukilpailu oli eräs historian tasaisimmista ja tiukimmista. Blanik teki toisessa hypyssään ensimmäisenä ihmisenä maailmassa Tsukaharan kahdella takaperinvoltilla taittaen, minkä Kansainvälinen voimisteluliitto sittemmin nimesi hänen mukaansa, mutta jäi hopealle. Myös 2005 MM-kisoissa Melbournessa hän saavutti hopeaa.
Pitkän aikaa maailman huipulla kilpaillut Blanik voitti ensimmäisen arvokisakultansa vasta vuonna 2007 Stuttgartin MM-kisoissa. Hypyn kultamitaliputki sai jatkoa seuraavana vuonna EM-kisoissa Lausannessa. ja elokuussa Pekingin olympialaisissa, missä hän saavutti tasapisteet 16,537 Ranskan Thomas Bouhailin kanssa, mutta voitti kilpailun pistekeskiarvojen ja suorituspisteiden vertailussa. Blanik oli kisojen ainoa ei-kiinalainen miesten telinevoimistelun kultamitalisti. Olympiakulta oli myös Puolan historian ensimmäinen telinevoimistelussa.
Maailmancupissa Blanik on saavuttanut urallaan kuusi voittoa ja kaikkiaan 13 mitalisijaa. Maailmancupin finaalissa hän on ollut parhaillaan toinen, Stuttgartissa vuonna 2002. Puolan mestaruuden Blanik on voittanut urallaan kahdeksan kertaa (1994-1998, 2001-2003).
Aiheesta muualla

Leszek Blanikin kotisivut (Arkistoitu – Internet Archive)
Blanik(holvi animaatio)
Krokträsket (Rånejoki, Överstbyn)

| Krokträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°05′54″N, 21°44′03″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Kroktäskbäckenin valuma-alue
Laskujoki:  Krokträskbäcken Överstbyträsketiin
Järvinumero:  SE734602-176870
Mittaustietoja
Pinnankorkeus:  53 m  mpy. 
Pituus:  1,73 km  
Leveys:  1,129 km  
Rantaviiva:  6,723 km  
Pinta-ala:  0,765 km²  
Valuma-alue:  2,83 km²  
Keskivirtaama:  noin 0,01 m³/s  
Saaria:  1
 fiKrokträsket 
Krokträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa

Krokträsket on 1,7 kilometriä pitkä, 1,1 kilometriä leveä ja sen pinta-ala on 77 hehtaaria eli 0,77 neliökilometriä. Sen rantaviiva on mutkitteleva ja sillä on niemiä ja lahtia. Pisin lahdista on Slumppen, jonka lahdenuuta voisi pitää 70 metriä leveämä salmena. Lahtena se olisi 1,2 kilometriä pitkä, mutta silläkin on salmi Slumpsundet jonka leveys on 40 metriä leveä. Järven itäpuolella sijaitsee erikoinen niemi, jolla on leveä pää mutta kapea, alle 10 metriä leveä, kannas. Järven ainoa saari sijaitsee järven länsipäässä. Se on 130 metriä pitkä ja 80 metriä leveä. Järvelle tulee lähesiestä Övertsbynistä tie ja siitä haarautuu itäpuolelle toinen tie. Järvi on kuitenkin autio.
Luontoarvoja

Valuma-alueen maaperän yleisimmät maalajit ovat moreeni (60,8 %), turve (9,7 %) ja kallio (2,5 %). Muut alueet ovat erilaisia vesistöjä.
Vesistösuhteet

Krokträsket kuuluu Rånejoen vesistössä (päävesistötunnus 7) Rånejoki pääuoman lähialueeseen . Sen laskuoja Krokträskbäcken laskee Rånejoen läpivirtausjärven Överstbyträsketin Avan-lahteen. Sen 1,7 kilometriä pitkällä laskuojalla on pudotusta 27 metriä. Krokträsket on lasku-uomansa lähdejärvi ja sen valuma-alueen pinta-ala on 2,83 km². Siihen ei tule ympäristöstä puroja. Järven luusuassa sen keskivirtaaman arvioidaan olevan 0,012 m³/s . Rånejoki laskee Perämereen Råneåssa Luulajassa.
Lähteitä > Huomautuksia

1 2  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Leszek Możdżer

Leszek Możdżer, 2023

Leszek Możdżer (alk. Lesław Henryk Możdżer; s. 23. maaliskuuta 1971 Gdańsk) on puolalainen jazzpianisti. Hän on tehnyt yhteistyötä muiden muassa Zbigniew Namysłowskin ja Zbigniew Preisnerin kanssa.
Możdżer sai klassisen koulutuksen, ja hän on tullut tunnetuksi myös Frédéric Chopinin sävellysten tulkitsijana.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (puolaksi, englanniksi)
LASK Linz

LASK Linz on itävaltalainen vuonna 1908 perustettu jalkapalloseura Linzin kaupungista Ylä-Itävallasta. Se on alueen vanhin jalkapalloseura ja miesten edustusjoukkue pelaa maan korkeimmalla sarjatasolla, Bundesligassa. LASK:n naisten joukkue pelaa tällä hetkellä toiseksi korkeimmalla sarjatasolla.
Historia

LASK perustettiin elokuussa 1908 linziläisen postivirkailija Albert Siemsin johdolla. Siems kuului vuonna 1899 perustettuun urheiluseura Linzer Athletik Sportklub Siegfriediin, mutta hän halusi perustaa jalkapalloon keskittyvän seuran. Alkuperäiseksi nimeksi valittiin Linzer Athletik Sport-Klub, joka vaihdettiin vuonna 1919 nykyiseen Linzer Athletik Sport-Klubiin. Seura tunnetaan kuitenkin yleisesti nimellä LASK.
Seura pelasi historiansa ensimmäisen pääsarjakauden 1940–1941 Gauliga Ostmarkissa, mutta putosi kauden päätteeksi. Kaudella 1964–1965 seura voitti Itävallan mestaruuden ensimmäisenä ei-wieniläisenä joukkueena. Samana vuonna se juhli myös cupin mestaruutta. 1960-luku oli seuran menestyksen aikaa, sillä se oli myös cupin loppuottelussa 1963, 1967 ja 1970.
1980-luvulla LASK pelasi usein europeleissä ja esimerkiksi kaudella 1985–1986 se onnistui voittamaan suurseura FC Internazionale Milanon kotonaan 1–0 UEFA Cupin toisella kierroksella.
Vuonna 1997 LASK fuusioitui paikallisvastustajansa FC Linzin kanssa ja toiminta jatkui LASK-nimen alla.
Keväällä 2012 LASK menetti taloussotkujen vuoksi liigalisenssin ja se pudotettiin maan kolmannelle sarjatasolle, Regionalligaan.
Saavutukset

Itävallan mestaruus: 1965
Itävallan cup: 1965
Hopeaa (4): 1963, 1967, 1970, 1999, 2021
Erste Liga (4): 1958, 1979, 1994, 2007, 2017
Entisiä pelaajia

Milivoje Novakovič
Vidar Riseth
Markus Weissenberger
Entisiä valmentajia

Otto Barić (1972–1974)
Dietmar Constantini (1993)
Karl Daxbacher (2004–2006, 2012–2015)
Hans Krankl (2009)
Georg Zellhofer (2010–2011)
Aiheesta muualla

Viralliset kotisivut (saksaksi)
UEFA.com profiili
EUFO.de profiili
Weltfussball.de profiili (saksaksi)
PlayerHistory profiili
Transfermarkt.de profiili (saksaksi)
NationalFootballTeams data
LASK Linz at Football-Lineups.com
Kuninkuusravit 1971

Kuninkuusravit 1971 järjestettiin Vaasan raviradalla 7.–8. elokuuta 1971. Ne olivat 40. Kuninkuusravit ja toiset Vaasassa pidetyt. Aikaisemmin Vaasassa oli kilpailtu vuonna 1961.
Kuninkuuskilpailuun osallistui 20 oritta, minkä vuoksi jokainen matka ajettiin kahtena eri lähtönä. Kuningatarkilpailussa oli 15 osallistujaa, ja myös tammojen maili ajettiin kahtena lähtönä. Ravikuninkuuden voitti Veikko Suikin ohjastama Alo-Valo ja kuningatartittelin Veikko Okkolan Tella. Edellisvuosien tapaan tammat olivat myös Vaasassa oriita nopeampia, sillä kuningatarkilpailun kolme parasta alittivat kaikki ravikuningas Alo-Valon voittoajan. Kahden edellisen vuoden ravikuningas Forte ei ollut puolustamassa titteliään, sillä ori oli huhtikuussa menehtynyt salaperäiseen sairauteen. Vaasan raviradalle oli Kuninkuusraveja varten valmistunut moderni tuhannen hengen katsomorakennus.
Kuninkuuskilpailu

Avausmatkan voittajia olivat suosikit Alo-Valo ja Hovin-Posti. Alo-Valo kiersi alkumatkan ulkoratoja kunnes siirtyi kärkipaikalle ensimmäisellä takasuoralla ja johti maaliin saakka. Hovin-Posti puolestaan sai johtopaikan jo alkumatkasta Ponnen-Muiston laukattua.
Sunnuntain kilpailuja häiritsi radan pehmittänyt rankkasade. Maililla Hovin-Posti voitti oman lähtönsä lauantain tapaan johtopaikalta, mutta hitaasti lähtenyt Alo-Valo ei onnistunut kirimään kärkeen saakka, vaan jäi kolmanneksi Toti-Pojan ja Poika-Jonnen jälkeen.
Kuninkuuskilpailun kärkihevoset Alo-Valo ja Hovin-Posti kohtasivat toisensa päätösmatkana juostulla 3 000 metrillä. Kokonaiskilpailua johti Hovin-Posti 3,5 sekunnin erolla. Lähtökiihdytyksessä Alo-Valo piti sisäradan turvin johtopaikan, jonne Hovin-Posti puolestaan eteni kierroksen jälkeen. Alo-Valo nousi Hovin-Postin rinnalle kierros ennen maalia ja siirtyi hieman myöhemmin takaisin keulapaikalle. Kilpailu ratkesi seuraavassa kaartessa Hovin-Postin laukattua kahdesti ja Alo-Valon tehdessä viimeisellä takasuoralla vaadittavan eron. Maalissa Alo-Valo oli lopulta 2,9 sekuntia ennen Hovin-Postia ja voitti ravikuninkuuden 0,6 sekunnin erolla yhteisajassa. Toisen 3 000 metrin lähdön parhaat olivat kokonaiskilpailussa seuraaville sijoille tulleet Purilo ja Eri-Musta.
Kuninkuuskilpailu > Osallistujat

| Hevonen | Ohjastaja | Omistaja |
| --- | --- | --- |
| Alo-Valo | Veikko Suikki | Veikko Suikki, Ruokolahti |
| Amos | Pekka Kopra | Pekka Kopra, Jokioinen |
| Eri-Musta | Tauno Tupamäki | Tauno Tupamäki, Petäjävesi |
| Eri-Veli | Jorma Marttila | Jorma Marttila, Parkano |
| Erä-Kimo | Raimo Suonvieri | Aarre Antti-Roiko & Raimo Suonvieri, Alavieska |
| Hilu | Erkki Sääluoto | Erkki Sääluoto, Karjalohja |
| Hovi-Posti | Matti Myllymäki | Matti Myllymäki, Laihia |
| Hovis-Bambi | Onni Piekäinen | Onni Piekäinen, Anttola |
| Hulina | Osvald Kivioja | Osvald Kivioja, Oulainen |
| Hytke | Kauko Ruuskanen | Velj. Ruuskanen, Vehmersalmi |
| Lennätin | Matti Nisula | Johannes Nisula, Ylivieska |
| Poika-Jonne | Paavo Ravantti | Paavo Ravantti, Hausjärvi |
| Ponnen-Muisto | Pentti Viitala | Viitalan Oriyhdistys, Ylihärmä |
| Puhari | Risto Sivonen | Risto Sivonen, Kiuruvesi |
| Purilo | Jukka Syvänen | Jukka Syvänen, Sahalahti |
| Toti-Poika | Esko Oijala | Mari Oijala, Loimaa |
| Totti | Hannu Niveri | Kaarlo Niveri, Valkeala |
| Usko | Erkki Hautala | Aukusti Hautala, Lapua |
| Vetori | Olavi Vanhatalo | Olavi Vanhatalo, Eräjärvi |
| Yli-Veto | Maunu Hämäläinen | Maunu Hämäläinen, Joroinen |
Kuninkuuskilpailu > Tulokset

| Sijoitus | Hevonen | 2 000 m | 1 609 m | 3 000 m | Kokonaisaika | Ero |
| --- | --- | --- | --- | --- | --- | --- |
| 1. | Alo-Valo | 1. | 3. | 1. | 9.57,1 | +0,0 |
| 2. | Hovi-Posti | 1. | 1. | 4. | 9.57,7 | +0,6 |
| 3. | Eri-Musta | 2. | 4. | 2. | 9.58,7 | +1,6 |
| 4. | Purilo | 8. | 4. | 1. | 10.00,6 | +3,5 |
| 5. | Totti | 2. | 3. | 5. | 10.01,1 | +4,0 |
| 6. | Hytke | 4. | 5. | 2. | 10.01,7 | +4,6 |
| 7. | Toti-Poika | 5. | 1. | 7. | 10.03,4 | +6,3 |
| 7. | Amos | 3. | 7. | 4. | 10.03,4 | +6,3 |
| 9. | Usko | 7. | 6. | 9. | 10.06,4 | +9,3 |
| 10. | Hovis-Bambi | 8. | 6. | 6. | 10.07,1 | +10,0 |
| 11. | Hilu | 6. | 2. | 5. | 10.07,7 | +10,6 |
| 12. | Poika-Jonne | 5. | 2. | 10. | 10.09,1 | +12,0 |
| 13. | Yli-Veto | 4. | 8. | 8. | 10.09,2 | +12,1 |
| 14. | Ponnen-Muisto | 3. | 8. | 6. | 10.14,3 | +17,2 |
| 15. | Vetori | 6. | 9. | 7. | 10.18,5 | +21,3 |
| 16. | Puhari | 7. | 9. | 8. | 10.22,7 | +25,5 |
| 17. | Erä-Kimo | 9. | 7. | 9. | 10.30,6 | +33,5 |
| – | Eri-Veli | 9. | 5. | kesk. | – | – |
| – | Hulina | hyl. | hyl. | 3. | – | – |
| – | Lennätin | hyl. | hyl. | 3. | – | – |
Kuningatarkilpailu

Tella johti pitkään tammojen avausmatkaa, kun Marinka ja Riuskan-Tyttö juuttuivat kiertämään koko ensimmäisen kierroksen neljättä rataa. Marinka pääsi kierroksen täyttyessä Tellan rinnalle, mutta Riuskan-Tyttö joutui kiertäämään vielä etukaarteen kolmannella radalla. Tella johti selvästi vielä loppusuoran alussa, mutta Riuskan-Tyttö työntyi lopulta aivan maalilinjalla ohitse. Molemmat saivat saman kilometriajan 26,3, joka oli uusi SE-tulos.
Mailin kilpailu juostiin oriitten tapaan kahtena lähtönä. Tella voitti ensimmäisen ylivoimaisesti johtopaikalta, mutta jälkimmäisessä Marinka, Varama ja Riuskan-Tyttö kävivät tiukan kamppailun voitosta. Varama menetti mahdollisuutensa loppusuoran laukkaan ja ensimmäisenä maalissa oli jälleen vakuuttavan kirin tehnyt Riuskan-Tyttö ennen johtanutta Marinkaa.
Päätösmatkana juostu 3 000 metriä oli lähes toisinto lauvantain kilpailusta. Tella eteni johtopaikalle jo alkumatkasta Marinkan ja Riuskan-Tytön kiriessä takaa. Viimeisellä kierroksella kolmikko karkasi muilta Tellan kestäessä tällä kertaa voittajana maaliin. Tella voitti edellisvuoden tapaan myös kokonaiskilpailun. Tamma oli Vaasassa mukana kuningatarkilpailussa jo seitsemättä kertaa.
Kuningatarkilpailu > Osallistujat

| Hevonen | Ohjastaja | Omistaja |
| --- | --- | --- |
| Ero-Siru | Lauri Räty | Eino Toivonen & Lauri Räty, Valtimo |
| Marinka | Veikko Kalliosalo | Veikko Kalliosalo, Kankaanpää |
| Ponnen-Lento | Reino Palomäki | Irja Palomäki, Juva |
| Ponnetar | Toimi Mäkinen | Ikonen & Perttunen, Helsinki – Pelkosenniemi |
| Puje | Allan Korpi | Oiva Keltanen, Ruokolahti |
| Purjetähti | Eino Tarri | Eino Tarri, Hauho |
| Puuteri | Tauno Tupamäki | Tauno Tupamäki, Petäjävesi |
| Riuskan-Tyttö | Martti Törnvall | Pentti Sorjonen & Martti Törnvall, Kalajoki |
| Tella | Veikko Okkola | Hannes Okkola, Kuopion mlk |
| Toive | Veikko Tikkanen | Veikko Tikkanen, Kiuruvesi |
| Tuija | Esko Ojala | Joni Ojala, Kalajoki |
| Tytön-Huivi | Jussi Kitinoja | Oiva Kitinoja, Ilmajoki |
| Uskotin | Lauri Kokko | Lauri Kokko, Ylivieska |
| Varama | Oiva Lääperi | Oiva Lääperi, Mäntsälä |
| Ässä | Jaakko Kotikulma | Jaakko Kotikulma, Järvenpää |